### 10.    Ansøgning om godkendelse af skema A -opførelse af 30 almene boliger med tilskud på [adresse] i Kalundborg

**Åbent**

Sagsnr.: 326-2017-40105       J.nr.: 03.02.10           Dokumentnr.:
326-2017-348097

**Sagstype**

Beslutning.

**Resume og sagens baggrund**

Kalundborg almennyttige Boligselskab søger ved skrivelse af
13. oktober 2017 om godkendelse af skema A vedrørende opførsel af 30 almene
familieboliger - hvoraf de 12 boliger opføres med tilskud - beliggende på
[adresse] i Kalundborg. Anskaffelsessummen udgør 46,235 mio. kr.

[adresse] *før* tilskud udgør 4,623 mio.kr.,
svarende til 10 % af anskaffelsessummen, hvorefter kommunen vil modtage tilskud
på 0,698 mio.kr. Grundkapital efter tilskud udgør herefter 3,925 mio.kr.

Økonomiudvalget godkendte på sit møde den 18. maj 2016, at
Kalundborg Kommune søgte om tilskud til opførelse af almene boliger, og
Kommunalbestyrelsen godkendte på sit møde den 29. marts 2017 prioriteringen af
de indkomne ansøgninger, herunder nærværende ansøgning.

Lovhjemmel: Almenboligloven, Støttebekendtgørelsen og
Bekendtgørelse om tilskud til etablering af almene familieboliger.

**Indstillinger**

Direktøren indstiller, at

1. projektet og
skema A godkendes med en anskaffelsessum på 46,235 mio.kr.

2. der gives
tilsagn om kommunegaranti for den del af realkreditlånet, der ligger ud over 60
% af ejendommens værdi

3. den foreløbige
husleje for boligerne godkendes til 870 kr. pr. m2 pr. år.

4. der gives en
tillægsbevilling på 4,623 mio.kr. til grundkapital og en indtægtsbevilling på
0,698 mio.kr. til tilskud - dvs. netto 3,925 mio.kr. finansieret af de likvide
aktiver i 2018.

5. de ønskede
tilføjelser og fravigelser til AB92 accepteres, for så vidt de er i overensstemmelse
med BL´s anbefaling i BL informerer 6912

**Behandling**

Direktion, Økonomiudvalget, Kommunalbestyrelsen.

**Sagsfremstilling**

Byggeriet består af 30 almene familieboliger med et samlet
areal på 2.382 m2. Fordelt således:

|  |  |  |
| --- | --- | --- |
| Antal | m2 | I alt m2 |
| Boligtype A, 3 stk | 40 | 120 |
| Boligtype B, 3 stk | 54 | 162 |
| Boligtype C, 12 stk | 85 | 1.020 |
| Bolgitype D, 12 stk | 90 | 1.080 |
| Areal i alt |  | 2.382 |

Bebyggelsen opføres som tæt/lav. Der henvises til vedhæftede
bilag med projektbeskrivelse.

*Skema A*

Ansøgning om støtte til nybyggeri af almene boliger sker ved
fremsendelse af skema A. Boligselskabet har indberettet skema A i det
lovpligtige BOSSINF. Når skema A er godkendt af kommunalbestyrelsen, må der
højst gå 15 måneder til godkendelse af skema B, hvor den endelige
anskaffelsessum før påbegyndelse skal behandles politisk.

Kommunalbestyrelsens tilsagn gives på statens vegne i medfør
af almenboliglovens § 115.

Der anmodes om godkendelse af Kuben Managements fremsendte
udgave af AB92 med tilfø-jelser og fravigelser, hvilket kan accepteres, for så
vidt de er i overensstemmelse med BL´s anbefaling i BL informerer 6912.

*Anskaffelsessum*

Maksimumbeløbet i 2017 for almene familieboliger i
Kalundborg Kommune udgør 19.410 kr. pr. m2, incl. energitillæg, dvs. 19.410 x
2.382 m2 = 46.235 mio.kr. Dette beløb må ikke overskrides.

Den samlede anskaffelsessum ifølge skema A udgør 46.235 mio.
kr. og fordeler sig således:

|  |  |
| --- | --- |
| Grundudgifter | 4,280 mio. kr. |
| Entrepriseudgifter | 34,174 mio. kr. |
| Omkostninger | 6,991 mio. kr. |
| Gebyrer | 0,790 mio. kr. |
| I alt | 46,235 mio. kr. |

som finansieres således:

|  |  |  |
| --- | --- | --- |
| Kommunal grundkapital, incl. tilskud | 10 % | 4,623 mio. kr. |
| Beboerindskud | 2 % | 0,925 mio. kr. |
| Støttede lån | 88 % | 40,687 mio. kr. |
| I alt | 100 % | 46,235 mio. kr. |

*Grundkapital og tilskud*

Som ovenfor anført udgør grundkapitalen i alt 4,623 mio. kr.
svarende til 10 % af anskaffelsessummen. Grundkapitalen opkræves af
Landsbyggefonden enten samlet eller ved a/c opkrævninger og overvejende efter
godkendelse af skema Karin Paulsen

Da boligerne opføres med tilskud jf. "Bekendtgørelse om
tilskud til etablering af almene familieboliger, som kan forbeholdes
flygtninge", vil kommunen modtage tilskud på 698.040 kr.

Tilskuddet udbetales på grundlag af det godkendte skema Karin Paulsen
Tilskuddet udbetales af Udlændinge-, Integrations- og Boligministeriet den
sidste bankdag i april eller oktober på grundlag af de oplysninger, der er
indberettet i BOSSINF henholdsvis pr. den 31. marts og den 31. september.

Dvs. hvis skema B bliver godkendt og indberettet i BOSSINF
jf. den forventede tidsplan, som er 1. kvartal 2018, så vil tilskuddet blive
udbetalt fra ministeriet ultimo april 2018.

Hvis der i forbindelse med kommunalbestyrelsens godkendelse
af det endelige byggeregnskab (skema C) er sket ændringer i grundlaget for
beregningen af tilskuddet, reguleres det tilsvarende. Medfører reguleringen et
større tilskud, er det en forudsætning, at der er plads inden for kommunens
tilskudsramme.

*Garanti*

Ud over det kommunale grundkapitallån påtager kommunen sig
en kommunal garanti for den del af lånet, som ligger ud over 60 % af ejendommens
markedsværdi. Markedsværdien opgøres af det långivende realkreditinstitut *efter*
opførelsen, hvorfor garantien ikke kendes før.

*Støttesagsgebyr*

Støttesagsgebyr til Kalundborg Kommune udgør 2,5 promille af
anskaffelsessummen og forventes at blive 0,114 mio. kr., som der søges
bevilling til forud for opkrævningen og i forbindelse med godkendelse af skema
B.

*Huslejen*

Huslejen excl. forbrug er anslået til 870 kr. pr. m2 pr. år,
således:

Boligtype A - 40 m2        2.900 kr. pr. måned excl. forbrug

Boligtype B - 54 m2        3.915 kr. pr. måned excl. forbrug

Boligtype C - 85 m2        6.161 kr. pr. måned excl. forbrug

Boligtype D - 90 m2        6.524 kr. pr. måned excl. forbrug

*Lejeledighed*

Der er med virkning fra 1. april 2013 indført en
indberetningspligt ved nye tilsagn, hvis der i kommunen findes mere end 2 %
ledige familie- eller ungdomsboliger, der medfører lejetab, jf. §104 og §115,
stk. 7.

Økonomistaben har noteret sig, at ledighedsprocenten i
Kalundborg Kommune udgør 0,45 % pr. 1. september 2017

*Planforhold og dispensation*

Dispensationen er afgivet under iagttagelse af vejforholdene
til opførelse af 30 almene boliger.

Michael Holm er dermed afklarede i relation til skema A

*Tidsplan*

Den forventede tidsplan ser således ud:

December 2017:             politisk behandling af skema A

[adresse] 2018:            politisk behandling af skema B

Maj 2018-maj 2019         byggeperiode

Ultimo maj 2019             Indflytningsklar

Skema C (byggeregnskabet) skal indsendes senest 8 måneder
efter skæringsdatoen, som er sidste boligs færdiggørelse

**Økonomiske konsekvenser**

[adresse] på 4,623 mio.kr. og tilskud til grundkapital på
0,698 mio.kr. finansieres af likvide aktiver. Afgivelse af kommunegaranti til
opførelse af almene boliger påvirker ikke den kommunale låneramme.

**Direktionens møde den 4.
december 2017:**

Anbefales.

**Økonomiudvalgets møde den 13.
december 2017:**

Anbefales.

**Bilag**

|  |  |
| --- | --- |
| Dispositionsforslag KaB afd. 1507 Tornsbjærg | 326-2017-342435 |